EL
L 20/44
2.
Επίσημη Εφημερίδα της Ευρωπαϊκής Ένωσης
23.1.2023
Η υποεπιτροπή ΣΟΕΣ για τη γεωργία και την αγροτική ανάπτυξη είναι αρμόδια, υπό την εποπτεία της επιτροπής ΣΟΕΣ, για:
α) την παρακολούθηση όλων των πτυχών των τίτλων II, III και V της συμφωνίας σχετικά με το εμπόριο γεωργικών και κτηνοτροφικών προϊόντων, για υγειονομικά και φυτοϋγειονομικά θέματα, την επισιτιστική ασφάλεια και την αγροτική ανάπτυξη, καθώς και για θέματα διανοητικής ιδιοκτησίας και βιώσιμης ανάπτυξης, όπως εφαρμόζονται στα γεωργικά και κτηνοτροφικά προϊόντα· β) τη διεξαγωγή πολιτικού διαλόγου για τη γεωργία, την κτηνοτροφία και την αγροτική ανάπτυξη στους ακόλουθους τομείς: i)
παραγωγή, κατανάλωση, προώθηση του εμπορίου και αντίστοιχες εξελίξεις στην αγορά των γεωργικών και κτηνοτροφικών προϊόντων·
ii) προώθηση των επενδύσεων στους τομείς της γεωργίας και της κτηνοτροφίας, συμπεριλαμβανομένων των δραστηριοτήτων μικρής κλίμακας· iii) πολιτικές, νομοθετικές και κανονιστικές διατάξεις για τη γεωργία και την αγροτική ανάπτυξη, συμπεριλαμβανομένων των πολιτικών για τις γεωγραφικές ενδείξεις και τη βιολογική γεωργία iv) νέες τεχνολογίες, έρευνα και καινοτομία και μεταφορά γνώσεων στους γεωργικούς τομείς, καθώς και δράσεις που απαιτούνται για την προώθηση της μετάβασης σε βιώσιμα συστήματα τροφίμων. 3.
Η υποεπιτροπή ΣΟΕΣ για τη γεωργία και την αγροτική ανάπτυξη είναι επίσης αρμόδια για την παρακολούθηση της εφαρμογής των συστάσεων της επιτροπής ΣΟΕΣ, στον βαθμό που αφορούν τον τομέα αρμοδιότητας που ορίζεται στην παράγραφο 2.
4.
Η υποεπιτροπή ΣΟΕΣ υποβάλλει τις γνώμες της στην επιτροπή ΣΟΕΣ.
Άρθρο 3
Η υποεπιτροπή ΣΟΕΣ για τη γεωργία και την αγροτική ανάπτυξη απαρτίζεται, αφενός, από εκπροσώπους της Ευρωπαϊκής Επιτροπής και, αφετέρου, από εκπροσώπους του μέρους «Κεντρικής Αφρική».
Τα εκπροσωπούμενα μέρη μπορούν να αποφασίσουν από κοινού να προσκαλέσουν άλλους συμφεροντούχους, ιδίως εκπροσώπους ενδιαφερόμενων μερών που έχουν σχέση με το πεδίο αρμοδιότητας της υποεπιτροπής.
Άρθρο 4 Η υποεπιτροπή ΣΟΕΣ συνεδριάζει είτε διά ζώσης είτε με οποιοδήποτε άλλο κατάλληλο μέσο που καθορίζεται με αμοιβαία συμφωνία μεταξύ των μερών.
Η ημερήσια διάταξη και η συχνότητα των συνεδριάσεων της υποεπιτροπής καθορίζονται με συναίνεση μεταξύ των μερών.
Άρθρο 5 Η παρούσα απόφαση αρχίζει να ισχύει την την ημερομηνία της έκδοσής της.
…,
Για τη Δημοκρατία του Καμερούν
Για την Ευρωπαϊκή Ένωση